- Štítky blogu
Meč "pre Mulan"
Už niekoľko rokov mám skladom Čínsky meč z prekladanej ocele, s drobnou vadou, ktorý som si nechával pre seba. Samozrejme ako to už býva, kováčova kobyla chodí bosá, takže som nejakú prestavbu stále odkladal na neurčito. Šlo mi vlastne len o čepeľ, ktorú som chcel použiť pri zostavení úplne iného meča. Na rozdiel od väčšiny Čínskych mečov, konkrétne replík cisára Wu-ti z dynastie Chan, ako v tomto prípade, bola totiž čepeľ tohto meča podstatne ľahšia a menej masívna, čo mi vyhovovalo. Nakoniec si ale meč našiel iného záujemcu. Môjho kamaráta a fanúšika filmu Mulan v jednej osobe, ktorý chcel práve Čínsky meč, veľkosťou, hmotnosťou a vzhľadom vhodný pro ženu.
Vzhľadom k použitému kovaniu a pochve došlo pri jeho návrhu ku kompromisu medzi filmovým vzhľadom meča Mulan a jeho predstavami. Navyše mi nechal v niektorých ďalších veciach voľnú ruku, čo mi pri akejkoľvek výrobe vyhovuje ako asi každému remeselníkovi najviac.
Základný vzhľad meča bol daný čepeľou, pošvou a kovaním. Ozdoby na rukoväti, ktoré sa u Čínskych mečov nepoužívajú, ale vzhľadom k dĺžke rukoväti sme si ich mohli dovoliť, boli zvolené tak, aby predovšetkým farebne ladili s mosadznou záštitou, hlavicou a sponou na pochve. Následne pôsobili skôr ženským, než mužským dojmom.
Oplet meča v červenej farbe bol taktiež daný podľa filmovej predlohy, rovnako ako znaky na čepeli, samozrejme pošvu chcel kamarát bielu. To boli základné dané parametre a zbytok už bol na mne.
Najskôr som vyleštil všetky mosadzné prvky, pretože sa jednalo o skutočne masívne mosadzné kovanie, ktoré by bola škoda neukázať.
Oplet meča mal byť bavlnený, ako u tohto meča - Munenori Tóngshi Katana, s raja kožou a v štýle "Kodai Murasaki Jabara Maki". Vzhľadom k tomu, že rukoväť je guľatá, meč by sa s týmto opletom veľmi zle držal, preto som sa nakoniec rozhodol pre súvislý oplet, navyše z červenej morenej kože, ktorá je predsa len (aspoň podľa mňa) krajším a príjemnejším materiálom po prelakovaní.
Vzhľadom k tomu, že predávam len repliky, aj keď pomerne drahé, snažím sa byť v úpravách mečov čo najviac kreatívny. Nájsť rovnováhu medzi cenou meča v základnom prevedení a cenou úprav, aby výsledná cena nebola neúmerne vysoká. Ručné maľovanie a gravírovanie je časovo aj finančne pomerne náročné. Nakoniec pokiaľ chce niekto na svojom meči dokonalú rytinu od remeselníka, ktorý sa tým priamo zaoberá a je ochotný za ňu zaplatiť cenu, akú dal za celý meč, je to potom jeho voľba a peniaze, ktoré sa rozhodne investovať. Ja sa snažím predať za "čo najmenej peňazí čo najviac muziky", preto gravírujem len zriedka, len jednoduché znaky pomocou elektrolýzy, rovnako ako v tomto prípade.
Miesto maľby som potom na pošvu použil dočasné tetovanie zobrazujúce pierko, aby týmto motívom ladilo s ozdobami na rukoväti. Následne ju prekryl veľa vrstvami lesklého, transparentného laku.
Kamarát bol s výsledkom spokojný, tak som sa rozhodol podeliť sa o fotografie a stručný popis tvorby, pre vašu inšpiráciu. Zákazková výroba v súčasnej dobe tvorí čím ďalej väčší podiel predaja nášho eshopu a tak by som rád ukázal aké sú možnosti našich služieb a čím sa eshopy Blades.cz a Blades.sk opäť odlišujú od svojej konkurencie. Ďakujem teda týmto za váš záujem a dúfam, že sa vám meč tak tiež páčil.
S prianím príjemného nákupu,
Eduard Valentík.